Baron av Whiterock

**Baron av Whiterock** er en avalonsk adelstittel som har vært i besittelse av fire adelshus, fra Andre til Fjerde Æra. Den første bæreren av denne tittelen var også grunnleggeren av huset Chimp: Fridenot "Berengar" Chimp, mer kjent som Fridenot Bjørnespidder.

I dag besitter huset Enigma tittelen, og Flin Enigma er innehaveren. Hans sønn Aldhard er arving til tittelen.

## ***Historie***

### **Huset Chimp**

Fridenot Chimp var sønnen av en væpner og hans kone, som begge tjente under en ridder av kong Symeon I. Da kongen dro ut på jakt sammen med en rekke riddere, møtte han på en bjørn. Ridderne prøvde å slå den ned, men det var Fridenot – som bare i en alder av 16 år – grep en av riddernes spyd og spiddet bjørnen gjennom hjertet. Etter dette ble Fridenot adlet til en av de første adelsmennene i Flynn mens det ennå var et kongerike. Som baron av Whiterock – området hvor kongen var blitt angrepet av bjørnen – grunnla Fridenot et Chimp-dynasti som vart i nesten 1 500 år, som endte med at en av Fridenots etterkommere ble resultatet av en lang rekke innavl. Drust Chimps død i 1951, A.Æ., førte til en ti års konflikt mellom riddere og adelsmenn rundt Whiterock som kjempet om kontrollen. Til slutt gikk hertugen av Flynn inn og satte noen slektninger av seg, huset Nonnix, inn for å fylle inn baron-setet av Whiterock.

### **Huset Nonnix**

Da huset Nonnix inntok plassen som baroner og baronesser av Whiterock i 1961, startet de en 720 år lang rekke med lady Nonnix' etterkommere. Under deres ledelse opplevde huset en nedgang i både økonomi og kultur. Mens mange baroner og baronesser i deres samtid så det best å underkaste seg en annen lensherre for å skaffe seg politisk, økonomisk og militaristisk innflytelse i samfunnet, valgte Nonnix-ene å holde seg suverene. Adelsmennene rundt dem moderniserte seg og fornyet til og med måtene å drive innhøsting.

Mot slutten av deres tid i Whiterock, valgte mange livegne å flykte fra huset Nonnix' landområder og selge sin arbeidskraft til andre landeiere som gjorde livet deres enklere. Den siste av Nonnix-baronene, Kenelm Strupetak, prøvde å stoppe dette ved å etablere Whiterock-inkvisisjonen. Gruppen besto av tre menn som øverste ledere og opptil 300 menn og kvinner som tjente som fotsoldater. Kallenavnet *Strupetak* kom i ettertid, med tanke på at han iverksatte flere henrettelser med henging. Kenlem ble senere diagonisert med personlighetsforstyrrelse og schizofreni, og døde barnløs – da han hadde myrdet sine tre barn ved å kvele dem mens de sov.

### **Huset Sutherland**

I de siste årene av Kenlem Strupetaks levetid valgte myndighetene i Flynn å se etter en mulig arvtager. Folk ønsket ikke en repetisjon av de 10 årene med konflikt etter Drust Chimps død. Så, da Kenlem døde var det funnet en arvtager. Drust hadde hatt en uekte bror, Hartmut, som hadde brakt linjen videre. En familie ved navn Sutherland – en familie bestående av prester og handelsmenn – ble lokalisert, og Aldridge Sutherland ble beordret å møte på Nonnix Palace sammen med sin familie. Han gjorde så, men var ikke den arvtageren myndighetene hadde håpet på – men det var uansett Aldridges eldste barn, Juliana, som de håpet ville løfte Whiterock til nye høyder. Aldridge og familien fikk en sum penger av myndighetene for å gjøre sitt ytterste, men alle ble sløst bort – med unntak av Juliana. Aldridge døde av et hjerteattak.

Juliana levde i sannhet opp til myndighetenes ønsker, og hun iverksatte en lov som lot alle frie borgere etablere byer mot en månedlig avgift på hennes landområder. De hadde militaristisk beskyttelse, men kunne ikke befinne seg mer enn for et større areal. Dette resulterte i at folk flyttet til byene, men da de ble for store måtte de ty til gårdsbruk. Oppbyggingen av byen førte til en middelklasse som kunne begynne å drive handel med andre baronier, og Feamath Peak vokste især fort – hovedsakelig fordi at det på den måten var kort vei til baronessen, og dermed kort vei å levere varer og skatt til henne. Middelklassen skapte også en gruppe personer som, ved hjelp av  gamle penger, kunne gi et kulturløft. Mange av samtidens forfattere var enten fra eller dro til Whiterock for å hente inspirasjon: Alphonsus Zelbus, Emily-Angelina Stevenson, Hilary Mallow og Victor Burris. Da Juliana døde gikk barontittelen videre til hennes datter, Kerry, som holdt det politiske, kulturelle og økonomiske livet ved like.

Huset Sutherland ble Whiterocks redning, og snart gikk baroniet forbi sine med-baronier. Siste person av huset var Iraklis Sutherland. Han var blitt påvirket av sine forfedre til å lede en demokratisk og liberalistisk tankegang, og da Léopold II av Tussarix overtok Avalon, var Iraklis én av få adelsmenn som sto mot ham. Da en visekonge fra Imperiet ble innsatt i år 6, T.Æ., sørget han for at Iraklis og hans familie ble myrdet. Istedenfor ble en av Imperiets støttespille-familier satt inn som nye forvaltere: huset Enigma.

### **Huset Enigma**

I årene før Imperiets overtagelse av Avalon, og innsettelsen av en visekonge, var huset Enigma en familie bestående av fattige riddere. Ovidius Enigma var det fjerde barnet av avdøde ridder Julius Enigma, og opererte som bankier i Feamath Peak. Mens den eldste broren, Duncan II, tjente som ridder av Dunstan, levde hans nest eldste bror, Henry, som en hallik i Mason. Den tredje eldre broren hans, Aldous, bodde i også i Mason, men tjente som byens konservator.

Huset Enigma var spredt for alle vinder da Imperiet invaderte og overtok Avalon. Ovidius, som hadde en nedgang i sin konservativ-stilte bank, så i invasjonen en mulighet for å skaffe seg raske penger. Han ble allikevel snart politisk engasjert og bestemte seg for å bli med i hæren, hvor han tjente som kommandant. Angrepet kom brått på avalonerne, og imperialistene handlet raskt. Ovidius sikret en høytstående kvinne av keiseren fot i Flynn, og Flynn ble annektert like fort som de andre hertugdømmene.

Overtagelsen av Avalon skjedde i praksis i Imperiets 6. år, da alle hertugdømmer, fyrstedømmer, markskap, grevskap og baronier var underkastet den imperialistiske visekongen. Under Cromwell-konferansen i april, Imperiets 6. år, var Ovidius tilstede da visekongen, Regnbuets Råd, Kanselliet og Konsulen av Jipsir tildelte landområder til adelsmenn og borgere som hadde deltatt aktivt i Tussarix' suksessrike overtagelse av Avalon. På kongelig ordre overtok huset Enigma Whiterock etter familien Sutherland, og den sittende adelsklanen ble myrdet. Ovidius hadde med et kongelig signert papir klatret rangstigen og blitt baron – han sto over sine egne brødre i sosial klasse, som nå alle måtte underkaste seg ham.

Ovidius var allerede gift med Henrietta Farnham, som var enearving til et oppkjøpt landområde utenfor Dunstan – preget av fjell. Med svigerfarens død arvet Henrietta – og dermed også Ovidius – et fjellområde som ga avkastning i form av malm, som kunne utvinnes til metall for hæren. Sønnen deres, Clarensis-Benedict, vokste opp uten en farsfigur – da denne ofte befant seg på kontoret eller i hæren. Sønnen giftet seg med handelskvinnen Elizabeth Ledford, som overtok alt av økonomisk styre da Clarensis-Benedict overtok setet som baron etter farens død i Imperiets 33. år. Han var vant til en rikdom som alltid var til disposisjon, og Ms. Ledford sørget for at denne inntekten ble holdt vedlike.

Clarensis-Benedict fikk ett legitimt barn, Johanna-Charlotte, som fulgte ham i baron-setet. Med et ønske om å oppnå like store ting som bestefaren Ovidius, meldte Johanna-Charlotte seg inn som soldat hos visekongen av Avalon – mot morens protester. Faren brydde seg ikke hva datteren gjorde; hvis hun døde, kunne en av bastardene hans etterfølge ham. Som soldat møtte Johanna-Charlotte sin vordende ektemann: Elijah Cornelius. Sammen fikk de døtrene Octavia og Caroline Enigma, som begge la grunnsteinene for store familier til husene Enigma og Neoptolemus.

I dag holdes setet av Johanna-Charlottes oldebarn: Flin Enigma, som deler setet med sin kone Emmalyn Enigma. Arvingene deres står parate til faren deres takker for seg: Aldhard, Edith, Oneida og Catherine.